У такіх выпадках духоўны кіраўнік рэдакцыйнага навукова-папулярнага праекта “Лабараторыя“ і загадчык кафедры менеджменту сацыяльна-культурнай дзейнасці Беларускага дзяржаўнага ўніверсітэта культуры і мастацтваў Алена Макарава не стамляецца казаць: “Не хапае маркетынгавага падыходу да справы“. Інакш кажучы, не стае фандрайзінгу ў спалучэнні з ініцыяцыяй грантавых праектаў. Вось што думае наконт гэтага начальнік аддзела ідэалагічнай работы, культуры і па справах моладзі Мёрскага райвыканкама Аляксандр Тронькін, чалавек ініцыятыўны і прагны да ўсяго прагрэсіўнага: “Цалкам з вамі згодны! Дзісна можа і павінна стаць аб’ектам павышанай турыстычнай увагі. Так, праект — менавіта доўгатэрміновы, дзе Дому цвярозасці адведзена не апошняе месца. Зразумела, мы будзем старацца прыцягваць для рэалізацыі задуманага пазабюджэтныя сродкі“. Іншага адказу мы і не чакалі. Усе цяпер спрабуюць сістэмна займацца праектнай дзейнасцю. Не ва ўсіх пакуль атрымліваецца, але тэорыя заўжды мацуецца практыкай. І да духмянай гарбаты заўжды патрэбна апетытная булачка.